2016 වසරේ රාජගිරිය ප්‍රදේශයේදී තරුණයෙකු රිය අනතුරකට ලක් කිරීමේ සිද්ධිය සම්බන්ධයෙන් හිටපු අමාත්‍ය පාඨලී චම්පික රණවක ඇතුලු තුන්දෙනෙකුට කොළඹ මහාධිකරණය විසින් අද සිතාසි නිකුත් කරනු ලැබුවා.හිටපු අමාත්‍යවරයාට අමතරව, ඔහුගේ රියදුරු වන දිලුම් තුසිත කුමාර සහ එවකට වැලිකඩ පොලීසියේ ස්ථානාධිපති ලෙස කටයුතු කළ සහකාර පොලිස් අධිකාරි සුදත් අස්මඩලට ද අගෝස්තු 20 වනදා මහාධිකරණය හමුවේ පෙනී සිටින ලෙසයි එලෙස සිතාසි නිකුත් කරනු ලැබුවේ.